2011. június 9. csütörtök
Kedves Klubtársak!

Ha bekapcsolom a rövidhullámon a rádiót, soha nem félek attól, hogy fog-e történni valami érdekes velem. Mindig történik. Lehet, hogy nem csinálok egy új országot, ez egyre ritkább, ahogy növekszik az ember DXCC entitásainak a száma. Az is lehet, hogy a pillanat egyediségéről egy év múlva szerzek csak tudomást, mint tegnap, amikor Jenő meghozta nekem RK-4-10-PE orosz megfigyelő állomás lapját egy néhány ezer kilométeres összeköttetésemről. 

Miért pont nekem küldte a lapját? Miért szánt néhány másodpercet az életéből, hogy az én jeleimnek ritmusát megfejtse és lejegyezze? Ezt már nem valószínű, hogy megtudom, de jóleső érzés. Bálint is büszkén mutatta tegnap egy 80 méteres QSO SWL riportját. A múlt héten jegyezte fel az erdei iskolában, ahová kitelepültek az osztályával, és ahová levitte HA5KJ Jóska egyszerű megfigyelő vevőjét. Kihúzott 40 méter hosszú vezetéket, hogy a nagy recsegésben figyelhesse kevés szabadidejében a távíró jeleket.

Tegnap megint több mint egy tucat MOM tag jött el Csillebércre, a klubnapra. Négy óra hosszat töltöttünk el együtt. Mindössze 4 percig kattintgattam a telefonos fényképezőmet, hogy egy-egy villanást kiragadjak a nap végének történéseiből. Remélem, okoz nektek legalább akkora örömet a megtekintésük, mint nekem a tegnapi SWL lap.

7 MHz-en Bálinttal kora délután egy halk állomást figyeltünk, akit sokan próbáltak meghívni. HB9BIN/P volt egy SOTA csúcsról. Nem nagy szám, mondhatnátok, de legfiatalabb klubtagunknak ő lett élete első távíró összeköttetése, igaz egyelőre csak az én hívójelemmel. HA5GAB Gábor kapott egy UP2L lapot. Ez se különleges úgy-e? Pedig neki az volt, mert első ázsiai lapja és megint egy új országa. 

HA5ARX András megkérdezte tőlem, hogy mi az a K3. Lerágott csont persze, mondhatnánk, de neki teljesen ismeretlen volt. Figyelmesen nézte végig a hálózaton http://www.youtube.com/watch?v=DfUMZcwtIyw a gyorsított felvételt arról, hogyan lesz a papírdobozban kiszállított kártyákból, fémlapokból, gombokból, csavarokból kész rádió, amit a 2010-es oroszországi WRTC csapatok résztvevőinek jelentős hányada használt. Valószínűleg nem véletlenül.

A tegnapi nap legfontosabb eseménye a most vasárnapi kitelepülés megbeszélése volt. HA5FA Jenő és HA5GAL Béla már írtak róla a levelező listánkon, lehet, hogy még írnak is. Most csak annyit, hogy a pünkösdi találkozónk kiemelt célja, hogy mi klubtagok jobban megismerjük egymást, hogy veletek ne forduljon olyan elő, ami velem, hogy HA5OCD Balázs lapját megutaztattam Gazdagrétre majd a QSL irodára, hogy visszajöjjön a klub QSL szekrényébe... Mentségemre legyen mondva, hogy Balázs még nem járt a klubban, az utóbbi években.

A törökmezői kitelepülést segítendő kinyomtattam néhány példányban Börzsöny turista térképet. 
http://www.szob.hu/terkep/trkp_kozep.jpg 
Ezt tartja kezében Emese:
http://www.kfki.hu/~ha4aa/MOM/MOM-junius9/Terkep-kezben.jpg 
Gábor mutatja ezen a képen, hogy hova kell eljutni:
http://www.kfki.hu/~ha4aa/MOM/MOM-junius9/Terkep-2-kezben.jpg 
HG5BDR Teri kezénél a vakos GPS készülék látható, aminek fontos pontjai (POI) között sajnos nem találtuk meg a Törökmezői turistaházat. Úgy látszik másoknak is fontos volt ellenőrizni a vasárnapi uticélunkat:
http://www.kfki.hu/~ha4aa/MOM/MOM-junius9/Terkep-sok-kezben.jpg 

HA5XA Krisztián csak egy kicsit ugrott be későn este a klubba. Ilyen kicsit:
http://www.kfki.hu/~ha4aa/MOM/MOM-junius9/Krisztian-kicsit.jpg 
de azért volt ideje rádiózni is:
http://www.kfki.hu/~ha4aa/MOM/MOM-junius9/Krisztian-radiozik.jpg 

HA5RXZ Peter-nek ekkor már el kellett mennie Martha-ért a vonatállomásra. Sajnos ő nem tud eljönni a pünkösdi találkozóra. Jenő látható itt hátulról, amint csatlakozik a térképes csoporthoz:
http://www.kfki.hu/~ha4aa/MOM/MOM-junius9/Jeno-hatulrol.jpg 
A következő felvételen balról HA5GAL Béla, HA5NVG Attila, HA5SEA Flórián, HA5GAB Gábor, HA5EV Lajos és Emese lassan befejezik az útbaigazító tanácskozást:
http://www.kfki.hu/~ha4aa/MOM/MOM-junius9/Florian-csoportban.jpg 
Jenő még odaszól Andrásnak, hogy indulnak haza:
http://www.kfki.hu/~ha4aa/MOM/MOM-junius9/Jeno-indulunk.jpg 
Itt van HA5ARX András, aki nem mellesleg tegnap ismerkedett össze HA5NVG Attilával:
http://www.kfki.hu/~ha4aa/MOM/MOM-junius9/Andras-egyedul.jpg 
Jenő már veszi is a sapkáját:
http://www.kfki.hu/~ha4aa/MOM/MOM-junius9/Veszem-a-sapkam.jpg 
HA5GAL Gábor még ellenőrzi a kitelepülésre szánt végfokot:
http://www.kfki.hu/~ha4aa/MOM/MOM-junius9/Bela-vegfokkal.jpg 
Utolsó tanács a fiúknak:
http://www.kfki.hu/~ha4aa/MOM/MOM-junius9/Minden-rendben-lesz-fiuk.jpg 
és ezután már a többség haza is ment.

Bálint még lezárta a félig sikerült Windows gyorsítási kísérletét (ebbe sokak bicskája beletört már), majd 3/4 kilenckor bezártuk a 219-es szobákat és mi is hazaindultunk. Jó volt ennyi apró örömnek részese lenni.

73! de HA4AA András.